Juraj Jakubík

Juraj Jakubík (* 4. september 1966, Česko-Slovensko) je bývalý slovenský hokejový útočník. Hrával na pozícii ľavého krídla. Je odchovancom klubu MHK Dubnica nad Váhom.

 Klubový hokej 
Juraj Jakubík začínal s hokejom v rodnej Dubnici nad Váhom v klube Spartak ZŤS Dubnica nad Váhom. Za mužov Spartak ZŤS Dubnica nad Váhom začal hrávať od sezóny 1985/86. V nasledujúcej sezóne narukoval na základnú vojenskú službu do Topoľčian, kde hrával za klub VTJ Topoľčany. Po sezóne 1987/88 sa vrátil z VTJ Topočany do Dubnice nad Váhom, kde začal hrávať za miestny Spartak ZŤS. Hneď v prvej sezóne po návrate z Topoľčian získal s Dubnicou v 1.SNHL bronzovú medailu. Bronz získal s rodnou Dubnicou aj v nasledujúcej sezóne. V sezóne 1993/94 bol vo víťaznom kádri Dubnice nad Váhom, keď si Dubnica vybojovala historicky prvýkrát účasť v najvyššej slovenskej súťaži. Za HK Spartak Dubnica nad Váhom hral aj v nasledujúcej dvoch sezónach v Extralige.

Pred sezónou 1996/97 absolvoval prípravu ešte s dubnickými hokejistami, ale tesne pred jej začiatkom bol vymenený do Dukly Trenčín za Róberta Tomíka a Martina Kivoňa. Za Duklu Trenčín odohral dve sezóny. Hneď v prvej sezóne získal klub titul Majstra Slovenska. Pred sezónou 1998/99 sa vrátil do Dubnice nad Váhom. Za HK Spartak Dubnica nad Váhom odohral základnú časť, ktorá mala v tej sezóne 20 kôl. Po základnej časti odohral za Dubnicu v barážovej časti o Extraligu, ktorá bola známa ako Extraliga B, 26 z 28 stretnutí. Extraligu si z tejto skupiny vybojovali kluby z Popradu a Spišskej Novej Vsi. Zvyšných 6 klubov sa stalo od novej sezóny účastníkmi 1. hokejovej ligy SR.

Od novej sezóny už za klub z Dubnice nad Váhom nehral, stal sa hráčom klubu MHC Plastika Nitra. Sezónu 2000/01 hral v zahraničí, v Rakúsku za klub DEK Schellander Klagenfurt. Po sezóne sa vrátil do Dubnice nad Váhom, kde odohral posledné dve sezóny svojej profesionálnej kariéry. V prvej z nich, 2000/01, hrával za Dubnicu okrem 1. hokejovej ligy SR aj medzinárodnú Interligu.
 V poslednej sezóne vo svojej kariére získal s rodnou Dubnicou nad Váhom v 1. hokejovej lige SR striebornú medailu.

Po skončení aktívnej činnosti sa vydal na trénerskú dráhu.

Od druhej polovice januára 2015 sa stal viceprezidentom klubu MHK Dubnica nad Váhom.

 Osobné úspechy 

1. hokejová liga SR (1.SNHL)

Sezóna 1988/89
Bronzová medaila s klubom Spartak ZŤS Dubnica nad Váhom

Sezóna1989/90
Bronzová medaila s klubom Spartak ZŤS Dubnica nad Váhom

Sezóna 1993/94
Víťaz ligy s klubom HK Spartak Dubnica nad Váhom

Sezóna 1998/99
Víťaz ligy s klubom HK Spartak Dubnica nad Váhom

Sezóna 2002/03
Strieborná medaila za druhé miesto s klubom HK Spartak Dubnica nad Váhom

Extraliga SR

Sezóna 1994/95
Najviac asistencií v klube HK Spartak Dubnica nad Váhom po základnej časti - 6 asistencií

Sezóna 1995/96
Najviac bodov v kanadskom bodovaní v klube HK Spartak Dubnica nad Váhom po základnej časti - 28 bodov za 13 bodov a 15 asistencií
Najviac asistencií v klube - 15 asistencií

Sezóna 1996/97
Víťaz ligy s klubom Dukla Trenčín

Sezóna 1998/99 - Extraliga skupina "B"
Najviac gólov v klube HK Spartak Dubnica nad Váhom - 8 gólov
Najviac bodov v kanadskom bodovaní v klube - 15 bodov za 8 gólov a 7 asistencií

Sezóna 2009/10
Bronzová medaila s klubom MHC Martin - v pozícii Asistenta trénera

Erste Bank Eishockey Liga

Sezóna 2000/01
Najviac asistencií v klube DEK Schellaner Klagenfurt - 15 asistencií
Najviac bodov v kanadskom bodovaní v klube - 22 bodov za 7 gólov a 15 asistencií

 Štatistiky - Základná časť 
 Sezóna  Súťaž  Klub  Stretnutia  Góly  Asistencie  Body 1985/86   1.SNHL  Spartak ZŤS Dubnica nad Váhom  ?  4  ?  ? 1986/87   1.SNHL  VTJ Topoľčany  ?  ?  ?  ? 1987/88   1.SNHL  VTJ Topoľčany  ?  ?  ?  ? 1988/89   1.SNHL  Spartak ZŤS Dubnica nad Váhom  ?  ?  ?  ? 1989/90   1.SNHL  Spartak ZŤS Dubnica nad Váhom  ?  ?  ?  ? 1990/91   1.SNHL  Spartak ZŤS Dubnica nad Váhom  ?  ?  ?  ? 1991/92   1.SNHL  Spartak ZŤS Dubnica nad Váhom  ?  ?  ?  ? 1992/93   1.SNHL  Spartak ZŤS Dubnica nad Váhom  ?  ?  ?  ? 1993/94   1. hokejová liga SR  Capeh Dubnica nad Váhom  ?  ?  ?   ? 1994/95   Extraliga SR  HK Spartak Dubnica nad Váhom  34  4  6  10 1995/96   Extraliga SR  HK Spartak Dubnica nad Váhom  36  13  15  28 1995/96   1. hokejová liga SR  HKM Zvolen  3   2  1 3 1996/97   Extraliga SR  - zak.časť  Dukla Trenčín  36  13  21  34 1996/97   Extraliga SR - Nadstavba  Dukla Trenčín  10  ?  ?  ? 1997/98   Extraliga SR  Dukla Trenčín  36  13  13  26 1997/98   EHL  Dukla Trenčín  6  0  1  1 1998/99   1. hokejová liga SR  HK Spartak Dubnica nad Váhom  17  10  3  13 1998/99   Extraliga SR "B"  HK Spartak Dubnica nad Váhom  26  8  7  15 1999/00   1. hokejová liga SR MHC Plastika Nitra  38  15  19  34 2000/01   Erste Bank Eishockey Liga  DEK Schellander Klagenfurt  36  7  15  22 2001/02   1. hokejová liga SR  HK Spartak Dubnica nad Váhom  ?  ?  ?  ? 2001/02   Interliga  HK Spartak Dubnica nad Váhom  15  6  4  10 2002/03   1. hokejová liga SR  HK Spartak Dubnica nad Váhom  36  13  11  24

Štatistiky nie sú kompletné. Zdroj uvádza štatistiku až od jeho 28 rokov. Zo sezóny 1996/97 sú body z nadstavby započítané do záladnej časti. Chýbajú aj štatistiky zo sezóny 2001/02

 Štatistiky - Play-off 

 Sezóna  Súťaž  Klub  Stretnutia  Góly  Asistencie  Body 1994/95   Extraliga SR  HK Spartak Dubnica nad Váhom  3  1  1  2 1995/96   Extraliga SR  HK Spartak Dubnica nad Váhom  6  ?  ?  ? 1996/97   Extraliga SR  Dukla Trenčín  5  ?  ?  ? 1997/98   Extraliga SR  Dukla Trenčín  6  ?  ?  ?

Štatistiky play-off nie sú kompletné. Tam, kde sú otázniky, započítal zdroj body z play-off do základnej časti

 Sezóny v pozícii trénera 
 Sezóna  Súťaž  Klub  Pozícia trénera  Umiestnenie mužstva 2008/09   Extraliga SR  Dukla Trenčín  Asistent trénera - odvolaný  - 2009/10   Extraliga SR  MHC Martin  Asistent trénera  3. miesto Súbor:Med 3.png 2010/11   Extraliga SR  Dukla Trenčín  Asistent trénera  4. miesto 2011/12   Extraliga SR  Dukla Trenčín  Asistent trénera- odvolaný  - 2012/13   Extraliga SR  Dukla Trenčín  Asistent trénera  6. miesto 2013/14   2. Česká hokejová liga - Východ  VHK ROBE Vsetín  Hlavný tréner  5. miesto

 Zdroj 

 Juraj Jakubík na Eurohockey.com
 Juraj Jakubík na eliteprospects

Kategória:Slovenskí hokejisti
Kategória:Hráči MHK Dubnica nad Váhom
Kategória:Hráči Dukly Trenčín